ALAQUÀS INICIA LA FESTIVITAT EN HONOR A SANT FRANCESC DE PAULA
05/05/2025

# ALAQUÀS INICIA LA FESTIVITAT EN HONOR A SANT FRANCESC DE PAULA

*   05/05/2025
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22819

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22819%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20INICIA%20LA%20FESTIVITAT%20EN%20HONOR%20A%20SANT%20FRANCESC%20DE%20PAULA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22819/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22819/05052025whatsapp_image_2025-05-05_at_14_42_03_Form_4.jpg)](https://www.alaquas.org/ficheros/documentos/2025/2/22819/05052025whatsapp_image_2025-05-05_at_14_42_03_Form_10.jpg "<a href='https://www.alaquas.org/ficheros/documentos/2025/2/22819/05052025whatsapp_image_2025-05-05_at_14_42_03_Form_10.jpg' target=_blank><i class='fa fa-external-link' aria-hidden='true'></i>.ALAQUÀS INICIA LA FESTIVITAT EN HONOR A SANT FRANCESC DE PAULA</a>")

Aquest cap de setmana s'han celebrat els principals actes religiosos. La Festa del Porrat, la part lúdica, se celebrarà del 9 a l'11 de maig

Els carrers d’Alaquàs es van omplir de festa ahir diumenge 4 de maig amb el tradicional trasllat de la imatge de Sant Francesc de Paula, des de la capella fins a la parròquia de la Mare de Déu de l’Olivar en un acte organitzat com és tradicional per l’Orde Mínima Seglar per a celebrar la festivitat del patró d’Alaquàs.

La comitiva va recòrrer el passatge Amadeo Aguilar Laborda i els carrers María Antonia de Oviedo, Perolers i plaça d’Espanya fins arribar a la parròquia de la Mare de Déu de l’Olivar. Després de la missa solemne concelebrada en honor al patró d’Alaquàs, van desfilar fins al carrer del Beat Gaspar Bono, on es va celebrar el tradicional homenatge al Beat amb la participació de l’Associació El Clau. En l’acte van estar presents l’Alcalde d’Alaquàs i regidores i regidors de l’Ajuntament d’Alaquàs. Per la vesprada es va celebrar la tradicional processó amb la participació de la Reina i la comissió de festes de Sant Francesc de Paula de Benimàmet i l’Associació del Clau i la seua Clavariessa Major, que van traure la imatge del Beat Gaspar Bono.

La part lúdica de la celebració, la tradicional Festa del Porrat organitzada  per l’Ajuntament d’Alaquàs se celebrarà del 9 a l’11 de maig al parc del Roser i carrers adjacents i comptarà amb fira d'atraccions, mercat valencià amb espai de jocs de fusta, teatre de titelles i les tradicionals calderes d'arròs amb fesols i naps.

L’obertura del Porrat tindrà lloc el divendres 9 de maig a partir de les 17 hores. La inauguració oficial se celebrarà a les 20:30 hores i es tancarà a la 1. El dissabte a les 11 tornarà a obrir la Fira. A les 12 i a les 19 hores hi haurà teatre de titelles a la porta de la Biblioteca Municipal Ausiàs March i el recinte es tancarà a les 1:30 hores.

El diumenge serà el tradicional Dia de les Calderes. A les 11 hores s’obrirà la Fira. A les 14 hores tindrà lloc la benedicció i repartiment de les calderes d’arròs amb fesols i naps i un tir de focs artificials. En l’acte col·laboren voluntaris i voluntàries de les Calderes 2025 i l’Ajuntament de Massalfassar. A les 20:30 hores tindrà lloc la tornada de Sant Francesc de Paula a la seua capella.